Изпълнителна агенция "Морска администрация"
 
АУ:1861 Издаване/преиздаване/удължаване срока на валидност на свидетелства за правоспособност и потвърждения
· Правно основание за предоставянето на административната услуга:
· Наредба № 6 за компетентност на морските лица в Република България – чл. 100 (с изключение алинея 5 и на точки 2 и 8 на алинея 1) и чл. 111. 
·    Международната конвенция STCW от 1978, както е изменена или
· Наредба № Н-11 за определяне изискванията за здравословна годност на морските лица в Р. България
· Орган по предоставянето на административната услуга: 
· Дирекция „Морска администрация“ - Бургас, Варна; Дирекция „Речен надзор – Русе“, Лом и директор Дирекция „МНРК» - София.
· Срок за предоставяне на административната услуга: 
· Обикновена услуга в рамките на 30 календарни дни;
· Бърза услуга в рамките на 7 календарни дни.
· Срок на действие на документа/индивидуалния административен акт: 
· до 5 г.
· Орган, осъществяващ контрол върху дейността на органа по предоставянето на услугата: 
· Изпълнителен директор на ИА „Морска администрация“
· Електронен адрес, на който се предоставя услугата: 
· https://egov.bg/wps/portal/egov/dostavchitsi+na+uslugi/izpalnitelni+agentsii/uslugi-145/1861
· Електронен адрес за предложения:
· bma@marad.bg

· Административни звена, в които се подават документите и се получават готовите документи:
Центровете за административно обслужване в:
· гр. София, п.к. 1000, ул. „Дякон Игнатий“ № 9, тел. 0700 10 145. Стандартно работно време, с непрекъснат режим на работа:  понеделник-петък от 09:00 до 17:30, e-mail: bma@marad.bg;
· гр. Варна, п.к. 9000, бул. „Приморски“ № 5, тел. 0700 10 145 Стандартно работно време, с непрекъснат режим на работа: понеделник-петък от 09:00 до 17:30, e-mail: hm_vn@marad.bg;
· гр. Бургас, п.к. 8000, ул. „Княз Ал. Батенберг“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, e-mail: hm_bs@marad.bg;
· гр. Русе, п.к. 7000, ул. „Пристанищна“ № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, e-mail: hm_rs@marad.bg;
· гр. Лом, п.к. 3600, „Дунавски парк“ № 3, тел. 0700 10 145.  Стандартно работно време, с непрекъснат режим на работа: понеделник-петък от 09:00 до 17:30, e-mail: hm_lоm@marad.bg
⁕    Обаждането по телефон се таксува съгласно личния Ви тарифен план.

· Необходими условия и документи, за да ползвате услугата:
Свидетелство за правоспособност се издава на морското лице, когато отговаря на изискванията на Наредба № 6 за компетентност на морските лица в Р. България, както е изменена (Наредба № 6).
Преиздаване и удължаване на свидетелство за правоспособност се извършва при изпълнение на изискванията на Наредба № 6, като се изпълнят и условията за продължаваща компетентност, когато това се изисква.
Свидетелства за специална и допълнителна, които не са издадени от ИАМА, предварително трябва да преминат процедура по признаване.
При получаване на новото свидетелство, старото се връща за унищожаване.
· За издаване на свидетелства за правоспособност (прилага се при новопридобита такава):
1. Заявление*;
2. Снимка – 1 брой съгласно ЗБЛД (само за чужди граждани);
3. Диплома за завършено одобрено образование, (ако не е вече представена по повод друга административна услуга);
4.Оригинал и фотокопие на свидетелство за професионална квалификация, когато се изисква такова (ако не е вече представено по повод друга административна услуга);
5. Удостоверение за завършен одобрен подготвителен курс, когато се изисква такъв;
6. Свидетелство за медицинска годност от одобрено медицинско заведение**;
7. Документ за платена такса по Тарифа 5 за таксите, събирани в системата на МТС.
· За преиздаване/удължаване срока на валидност на свидетелства за правоспособност:
1. Заявление*;
2. Снимка – 1 брой съгласно ЗБЛД (само за чужди граждани);
3. Свидетелство за медицинска годност от одобрено медицинско заведение**;
4. Документ за платена такса по Тарифа 5 за таксите, събирани в системата на МТС.
· За потвърждения (ендорсмънт) по правило I/10 на конвенция STCW от 1978, както е изменена.
	1. Заявление;
2. Документ за самоличност;
3. Писмо удостоверяващо, че лицето ще работи на кораб, плаващ под българско знаме;
4. Копие на свидетелства за правоспособност по конвенция STCW 1978, както е изменена 
5. Копие на свидетелства за премината допълнителна и/или специална подготовка; 
6.Свидетелство за медицинска годност от одобрено медицинско заведение**;
  7. Снимка – 1 брой съгласно ЗБЛД;
  8. Документ за платена такса по Тарифа 5 за таксите събирани в системата на    МТС.
Подайте необходимите документи лично, чрез упълномощено лице (с нотариално заверено пълномощно) електронен път, при спазване на изискванията на Наредбата за общите изисквания към информационните системи, регистрите и електронните административни услуги. 

· Начин на получаване на резултата от услугата:
· В центъра за административно обслужване.
· Друго административно звено, ако изрично е посочено в заявлението
· На посочен от заявителя на услугата адрес чрез лицензиран пощенски оператор.
Цената за пощенската услуга се заплаща от заявителя при доставяне на пратката.
Когато заявителя желае резултата от административната услуга да му бъде изпратен на адрес в чужбина следва да заплати пощенските разходи при заявяване на услугата.

· Такси за услугата: Заплащането на таксите е по банков път или на ПОС терминал на центъра за административно обслужване, съгласно Тарифа № 5 на МТС по чл. 79 (1) т. 1 и по чл. 83 се събират такси, както следва:
· за издаване/преиздаване на свидетелство за правоспособност:
а) обикновена услуга до 30 календарни дни – 19,94 евро;
б) бърза услуга до 7 календарни дни – 30,16 евро;
· за потвърждение на свидетелство за правоспособностпо чл. 79, т. 3 на Тарифа № 5 на МТС:
а) обикновена услуга до 30 календарни дни - 5,11 евро;
б) бърза услуга до 7 календарни дни – 10,23 евро;
в) експресна услуга до 8 часа – 15,34 евро; 

Пояснение към такса/цена: В таксата за издаване/презиздаване на свидетелство за правоспособност е включена и стойността на ценната книга по чл. 83 в размер на 9,71 евро. 



Забележка: 
* Заявленията за административната услуга се формират и отпечатват на гишето за административно обслужване с електронни средства при заявяване на услугата. 
**Списъкът на одобрените лечебни заведения е публикуван на официалната страница на ИАМА: www.marad.bg
Наличието на необходимия плавателен стаж за удостоверяване на продължаваща компетентност за преиздаване/удължаване срока на валидност на свидетелство за правоспособност се проверява служебно.
Представените оригинални документи при заявяване на услугата се сканират и връщат на заявителя.

